Sign in / Join .st0{fill:#34437F;} .st1{fill:#878787;} Wednesday, October 27, 2021 ikteb hawn… Fittex "Se jkollna aktar appartamenti minn kemm għandna waiting lists" – il-Ministru Roderick Galdes Minn Claudio Coleiro October 25, 2021 Claudio Coleiro Ġurnalist Il-Ministru għall-Akkomodazzjoni Soċjali Roderick Galdes ħabbar fil-Parlament li ġew allokati appartamenti tal-housing soċjali fil-Belt Valletta, l-Imsida u s-Siġġiewi. Dan filwaqt li se jkompli jiġu allokati għadd ta' appartamenti oħra fiż-żmien li ġej. Meta kien qed iwieġeb mistoqsija li saritlu nid-Deputat Nazzjonalista David Thake, il-Ministru Galdes enfasizza li "se jkollna aktar appartamenti minn kemm għandna waiting lists illum il-ġurnata. Aħna bil-fatti, ma nħalluhomx fuq il-pjanti l-proġetti tagħna. Meta ngħidu xi ħaġa inwettquha." Intant, f'mistoqsija oħra li saritlu, il-Ministru Galdes spjega kif mill-2017 sal-lum, sar titjib f'madwar 600 blokka ta' appartamenti madwar il-pajjiż kollu. Dan ifisser li mill-istokk eżistenti li jlaħħaq mal-1,117 blokka, sar xogħol li għamel differenza fuq 54% tal-istokk imxerred mal-pajjiż kollu. Huwa qal ukoll li permezz ta' skema b'kollaborazzjoni mal-Kunsilli Lokali se jsir tisbiħ b'investiment b'saħħtu fil-partijiet komuni ta' madwar 120 blokka oħra. Barra minn hekk sas-sena 2022 se jkunu installati madwar 158 lift madwar il-pajjiż, bil-mira tal-Gvern hi li fejn ikun possibbli kull blokka ssir aċċessibbli biex isir lift. Il-Ministru Galdes żied isemmi wkoll li se jkunu rranġati blokok f'Raħal Ġdid, Ħaż-Żebbuġ, Santa Venera, Ħal Tarxien, l-Imsida, Santa Luċija, ir-Rabat, Ħal Kirkop, il-Marsa, il-Mosta, il-Furjana, Bormla, Birkirkara, il-Belt Valletta, l-Isla u San Ġwann. "Dan ifisser li dan ix-xogħol estensiv se jibqa' għaddej minn sena għal sena," temm jgħid il-Ministru għall-Akkomodazzjoni Soċjali Roderick Galdes. Artiklu preċedenti Konrad Mizzi se jkun disponibbli mit-3 ta' Novembru 'l quddiem Artiklu li jmiss "Fejn jidħlu l-anzjani, dan ma jistħoqqlux jissejjaħ budget għall-futur" – Maria Deguara